
 РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:





ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите Заповед №РД-284 от 13.08.2026 г. на директора на РИОСВ – Пловдив 
Дата на извършване на проверката: 28.08.2026 г.
Обект: „Площадка за съхранение и третиране на неопасни отпадъци“ местонахождение: с. Шишманци 
стопанисван от „КМД” ЕООД

[bookmark: _GoBack]I. Цел на проверката:
Проверката е извършена във връзка с установяване на нивото и степента на съответствие на дейността в обекта с изискванията, заложени в Закона за опазване на околната среда, Закона за управление на отпадъците и участие на дружеството в Схема на общността за управление по околната среда и одит”( EMAS).
   
II. Проверени инсталации:
Извърши се обход на място в обект - „Площадка за съхранение и третиране на неопасни отпадъци “, с. Шишманци. Рециклиращата линия се експлоатира с периодичен режим на работа в зависимост от количеството на приетите отпадъци.
Проверени са следните инсталации:
· Сепарираща инсталация за разделно събрани отпадъци от опаковки, намираща се промишлено хале;
· Площадка за съхранение на неопасни отпадъци от разделно събраните отпадъци.

III. Констатации от проверката по компоненти и фактори на околната среда: 

По фактор „Управление на отпадъците“.
Обект на настоящата проверка е площадка №1, стопанисвана от „КМД“ЕООД, находяща се в с. Шишманци, УПИ II, №067017 г. 
За извършване на дейността си, дружеството притежава издадено от Директора на РИОСВ-Пловдив Решение №09-ДО-1099-01 от 17.11.2016 г. и регистрационен документ за събиране и транспортиране №09-РД-272-18 от 12.06.2026 г.
За всички генерирани отпадъци е извършена класификация, съгласно изискванията на Наредба №2/2014 г. и дружеството притежава утвърдени от Директора на РИОСВ-Пловдив работни листове. Отчетността се води  електронно в Националната информационна система за отпадъци /НИСО/, съгласно изискванията на Наредба №1 от 2014 г.  За площадката по Приложение №4 има ежедневни записи от получаването, третирането, образуването на отпадъци и записи за предаването им за последващо оползотворяване. Годишните отчети за дейности с отпадъци по всички приложения, необходими за извършваната дейност, са подадени в законоустановения срок и са в статус: “подаден и подписан“. 
На площадката е разположена действаща сепарираща инсталация, на която се отделят ръчно и се сортират отпадъците по вид, състав и свойства. Инсталацията обезпечава нуждите на системите за разделно събиране на общините, които „КМД“ ЕООД обслужва, като подизпълнител на „Булекопак“ АД. След сортирането, отпадъците се съхраняват на обособени за целта места. При необходимост се балират след което, съгласно сключени договори се предават за последващо третиране на фирми, притежаващи разрешителни документи издадени по реда на Закона за управление на отпадъците. Негодният отпадък след сепариране се предава за депониране на Регионално депо, в зависимост от произхода им по общини. На площадката се извършват дейности с код R12 и R13 на неопасни отпадъци /от системите за разделно събиране на отпадъци от опаковки и други неопасни отпадъци и други отпадъци, сходни на битовите. Изградена е инфраструктура, площадката е  бетонирана, оградена, охраняема с видеонаблюдение. Представиха се договори за предаване на отпадъци. На територията на обекта са създадени необходимите условия за събиране и временно съхранение на отпадъците, съгласно Закона за управление на отпадъците /ЗУО/(ДВ. бр.53 от 13 юли 2012г., с посл. изм. и доп) и подзаконовата нормативна уредба.

2. „Поети доброволни ангажименти от дружеството - регистрация по EMAS”

Основната дейност на дружеството включва събиране, транспортиране, третиране и складиране на отпадъци, снегопочистване, почистване на улици със специализирана техника и др. съпътстващи дейности. Дружеството участва в схемата за управление по околната среда и одит, като притежава валидна регистрация по EMAS. Извършена е проверка на „Площадка за съхранение и третиране на неопасни отпадъци “, с. Шишманци с оператор „КМД” ЕООД
Дружеството е изготвило и публикувало екологична декларация за 2024 г., проверена от независим одитор – TUV HELLAS (TUV NORD) S.A. в която описва своите екологични цели и резултати. Екологичната декларация съдържа информация за обществеността относно дейностите, които се извършват от „КМД“ ЕООД. Съдържа също така целите и задачите, които си е поставила организацията за спазване на приложимите правни задължения, свързани с околната среда. Дружеството не е  извършило промени по отношение на дейностите и услугите които извършва и предлага.  Като организация, която притежава валидна регистрация по EMAS, „КМД“ЕООД използва логото на EMAS като в него е посочен регистрационният номер на организацията. Изготвената екологичната декларация също носи логото. През 2025 и 2026 г. на „КМД“ ЕООД не са налагани административни наказания за нарушения на екологичното законодателство.

IV. Предписания, срокове за изпълнение, отговорници: При извършената проверка не са дадени предписния
       
V. Съответствие, последващ контрол: не са установени несъответствия с действащото законодателство по проверяваните компоненти и фактори

ИВАЙЛО ЙОТКОВ

Директор на РИОСВ - Пловдив

